section_heading: Povijest horor filmova
paragraph_text: Žanr se pojavio početkom 20. stoljeća u Europi, gdje se razvio tijekom 1910-ih i 1920-ih. Neki od ranih filmova žanra horora su Umorna smrt (1921.) Fritza Langa i Nosferatu (1922.) F. W. Murnaua. Horor filmovi se pojavljuju u SAD-u osobito tijekom 1920-ih i 1930-ih, a važniji redatelji su Tod Browning (1880. – 1962.), James Whale (1889. – 1957.) i Edgar G. Ulmer (1904. – 1972.),<ref>Film strave - Filmski leksikon dok su istaknutiji filmovi Drakula (1931.), Frankenstein (1931.), Dr. Jekyll i G. Hyde (1931.), Mumija (1932.) i Nevidljivi čovjek (1933.).